2.3 การประกอบธุรกิจของแต่ละสายผลิตภัณฑ์

(1) ลักษณะบริการ

รายละเอียดธุรกิจหลักทรัพย์ของบริษัท แยกตามประเภทธุรกิจมีดังนี้

การเป็นนายหน้าซื้อขายหลักทรัพย์

ส่วนแบ่งตลาดมูลค่าการซื้อขายหลักทรัพย์ของบริษัทในระยะ 3 ปีที่ผ่านมา และงวดล่าสุดคือวันที่ 31
ธันวาคม 2549 เป็นไปตามตารางข้างล่าง

  ตารางแสดงส่วนแบ่งตลาดมูลค่าซื้อขายหลักทรัพย์

  ---------------------------- ----------- ----------- ----------- -----------
  มูลค่าการซื้อขายหลักทรัพย์          ปี 2546      ปี 2547      ปี 2548      ปี 2549

  ตลาดหลักทรัพย์ฯ (ล้านบาท)        4,670,281   5,024,399   4,067,181   3,983,676

  บริษัท (ล้านบาท)                201,645     137,802     100,529     79,273

  ส่วนแบ่งตลาดของบริษัท (%)        2.16%       1.37%       1.24%       0.99%
  ---------------------------- ----------- ----------- ----------- -----------

ที่มา : SET Market Analysis and Reporting Tool (Setsmart)

นโยบายในการรับลูกค้า

บริษัทฯ มีนโยบายในการรับลูกค้าทุกประเภท ทั้งลูกค้ารายย่อย, ลูกค้าสถาบัน และ
ลูกค้าต่างประเทศ ในปัจจุบัน บริษัทฯ มีฐานลูกค้าส่วนใหญ่เป็นลูกค้ารายย่อย โดยบริษัทฯ
มีเกณฑ์การพิจารณาลูกค้าที่สอดคล้องและเป็นไปตามระเบียบกฎเกณฑ์ที่สำนักงานคณะกรรมการ
ก.ล.ต. และตลาดหลักทรัพย์ฯ กำหนดไว้โดยคำนึงถึงความเสี่ยงของบริษัทฯ เป็นหลักด้วย

นโยบายการให้สินเชื่อ เพื่อซื้อขายหลักทรัพย์

บริษัทฯ มีนโยบายในการให้สินเชื่อเพื่อซื้อขายหลักทรัพย์ ในรูปของ Credit Balance ตั้งแต่วันที่
26 มิถุนายน 2545 เป็นต้นมา บริษัทฯ กำหนดนโยบายในการให้สินเชื่อเพื่อซื้อขายหลักทรัพย์
ภายใต้โครงการ Credit Balance Financing โดยกำหนดสัดส่วนมาร์จิ้นตามประเภทหลักทรัพย์
ซึ่งมีค่าความเสี่ยงไม่เท่ากันโดยจะประกาศให้ลูกค้าของบริษัททราบเป็นครั้งคราวตามที่เห็นสมควร
และการกำหนดหลักทรัพย์ที่อนุญาตให้นำมาเป็นหลักประกัน ขึ้นอยู่กับการพิจารณาของบริษัท
โดยมีขั้นตอนและวิธีปฏิบัติในการให้กู้ยืมเพื่อซื้อหลักทรัพย์ ดังนี้

1. เจ้าหน้าที่การตลาด ต้องทำความรู้จักลูกค้าอย่างเพียงพอเพื่อประเมินถึง
วัตถุประสงค์ในการลงทุน ฐานะการเงินและข้อจำกัด และพื้นฐานความรู้ความเข้าใจในการลงทุน

2. กำหนดวงเงินสูงสุดที่ลูกค้าอาจเป็นหนี้บริษัท ณ ขณะใดขณะหนึ่ง โดยพิจารณาตามความ
เหมาะสมของลูกค้ารายนั้น
สำหรับลูกค้ารายที่ได้รับอนุมัติให้ทำธุรกรรมทั้งการกู้ยืมเงินเพื่อซื้อหลักทรัพย์และการยืมหลักทรัพย์เพื่อขายชอร์ต
บริษัทจะกำหนดวงเงินสูงสุดเป็นวงเงินรวม

3. เปิดเผยความสัมพันธ์ของเจ้าหน้าที่การตลาดกับลูกค้า หรือความสัมพันธ์ของบริษัทกับลูกค้า
โดยถือเป็นหน้าที่ในการแสดงจรรยาบรรณในมาตรฐานการปฏิบัติงานเยี่ยงผู้ประกอบวิชาชีพ
และถือเป็นส่วนหนึ่งของ Compliance Manual ที่ต้องปฏิบัติอย่างเคร่งครัด

4. อำนาจการอนุมัติวงเงินขึ้นอยู่กับการพิจารณาของคณะกรรมการบริหาร

5.
เจ้าหน้าที่การตลาดต้องให้คำรับรองต่อบริษัทว่าลูกค้าผู้ขอกู้ยืมเงินเพื่อซื้อหลักทรัพย์กับบริษัทเป็นผู้มีอำนาจตัดสินใจสั่งขาย
ไม่ใช่ตัวแทนของบุคคลอื่นในการซื้อขายหลักทรัพย์ ตลอดจนเป็นผู้มีความ
สามารถในการชำระหนี้ที่เกิดจากการซื้อขายหลักทรัพย์
โดยห้ามบริษัทให้กู้ยืมเงินเพื่อซื้อหลักทรัพย์แก่บุคคลที่บริษัทรู้
หรือควรรู้ว่าเป็นตัวแทนของบุคคลอื่นในการซื้อขายหลักทรัพย์

6. ในการเปิดบัญชีซื้อขายหลักทรัพย์
กำหนดให้ลูกค้าต้องวางเงินสดก่อนการซื้อหลักทรัพย์ครั้งแรกในจำนวนไม่ต่ำกว่าอัตรามาร์จิ้นเริ่มต้นตามที่ตลาดหลักทรัพย์กำหนด
(ปัจจุบันกำหนดที่อัตราร้อยละ 50)

  7. ห้ามบริษัทให้ลูกค้ากู้ยืมเพื่อซื้อหลักทรัพย์เกินกว่าอำนาจซื้อ ณ ขณะใดขณะหนึ่ง

8. ในกรณีที่ลูกค้าต้องการซื้อหลักทรัพย์ในบัญชีมาร์จิ้นเกินกว่าอำนาจซื้อ
ลูกค้าต้องนำเงินหรือหลักทรัพย์มาวางเป็นประกันเพิ่มในจำนวนไม่ต่ำกว่าอัตรามาร์จิ้นเริ่มต้นของมูลค่าซื้อในส่วนที่เกินอำนาจซื้อ
ก่อนการซื้อหลักทรัพย์นั้น

9. ให้บริษัทดำเนินการกำหนดรายชื่อหลักทรัพย์ที่อนุญาตให้ลูกค้าซื้อขายในบัญชีมาร์จิ้น
(ซึ่งรวมถึงหุ้นเพิ่มทุนของบริษัทจดทะเบียนในตลาดหลักทรัพย์) อัตรามาร์จิ้นเริ่มต้น
อัตรามาร์จิ้นที่ต้องเรียกให้ลูกค้านำทรัพย์สินมาวางเป็นประกันเพิ่มเติม
และอัตรามาร์จิ้นขั้นต่ำที่บริษัทต้องดำเนินการบังคับชำระหนี้
สำหรับแต่ละหลักทรัพย์ไว้เป็นลายลักษณ์อักษรอย่างน้อยเดือนละครั้ง

10. ในกรณีที่ทรัพย์สินของลูกค้ารายใดลดลงจนต่ำกว่ามูลค่าหลักประกันที่ต้องดำรงไว้
ฝ่ายปฏิบัติการหลักทรัพย์ต้องดำเนินการเรียกเป็นหนังสือให้ลูกค้านำเงินหรือทรัพย์สินมาวางเป็นประกันเพิ่มเติมหรือดำเนินการอื่นใดจนทำให้ทรัพย์สินของลูกค้าไม่ต่ำกว่ามูลค่าหลักประกันที่ต้องดำรงไว้
โดยให้เรียกภายในวันทำการถัดจากวันที่ทรัพย์สินของลูกค้าต่ำกว่ามูลค่าหลักประกันที่ต้องดำรงไว้

11. ในกรณีที่ทรัพย์สินของลูกค้ารายใดลดลงจนเท่ากับหรือต่ำกว่ามูลค่าหลักประกันขั้นต่ำ
ฝ่ายปฏิบัติการหลักทรัพย์ต้องดำเนินการบังคับการชำระหนี้จากทรัพย์สินที่เป็นหลักประกันในวันทำการถัดจากวันที่ทรัพย์สินของลูกค้าเท่ากับหรือต่ำกว่ามูลค่าหลักประกันขั้นต่ำ
จนทำให้ทรัพย์สินของลูกค้าสูงกว่ามูลค่าหลักประกันขั้นต่ำ

12. ให้บริษัทเรียกเก็บดอกเบี้ยจากการให้กู้ยืมเงินเพื่อซื้อหลักทรัพย์
หรือชำระดอกเบี้ยสำหรับเงินที่ลูกค้านำมาวางเป็นประกันการชำระหนี้ในบัญชีมาร์จิ้นในส่วนที่คงเหลืออยู่จากการที่ลูกค้ายังซื้อหลักทรัพย์ไม่เต็มจำนวนเงินที่วางไว้โดยให้คำนวณจากยอดคงค้างในแต่ละวันตามอัตราดอกเบี้ยที่ได้ตกลงกันไว้
ทั้งนี้ให้บริษัทเรียกเก็บหรือชำระดอกเบี้ยดังกล่าวโดยใช้วิธีปรับปรุงมาร์จิ้นเสมือนว่าลูกค้าได้ถอนเงินหรือนำเงินมาวางเพิ่มในบัญชีมาร์จิ้น
อย่างน้อยเดือนละครั้ง

13. ฝ่ายปฏิบัติการหลักทรัพย์มีหน้าที่จัดทำและจัดส่งรายงานให้แก่ลูกค้าอย่างน้อยเดือนละครั้ง
เพื่อสรุปความเคลื่อนไหวของสถานะความเป็นลูกหนี้หรือเจ้าหนี้ของลูกค้า
พร้อมทั้งรายงานหลักประกันในบัญชีมาร์จิ้น

นโยบายอนุมัติวงเงินซื้อหลักทรัพย์ให้ลูกค้า

บริษัทได้กำหนดขอบเขตและอำนาจอนุมัติวงเงินซื้อขายหลักทรัพย์บัญชีเงินสดและวงเงินอนุมัติ Short
Sell และ Net Settlement / Waive รวมทั้งวงเงินอนุมัติรายการ Change Order และ
Error Port ของบริษัทให้กระทำโดยกลุ่มบุคคลที่ได้รับการแต่งตั้งจากคณะกรรมการบริษัท
ไว้ดังตารางที่ 1 ซึ่งบริษัทได้ทบทวนกำหนดขอบเขตอำนาจอนุมัติวงเงิน มีผลตั้งแต่วันที่ 1 สิงหาคม
2549 เป็นต้นไป มีดังต่อไปนี้

  ------ -- -- -- -- -- -- -- -- -- -- -- -- -- -- -- -- -- -- -- -- -- -- -- -- -- -- -- -- -- -- -- -- -- --
                                                                                                            

                                                                                                            

                                                                                                            
  ------ -- -- -- -- -- -- -- -- -- -- -- -- -- -- -- -- -- -- -- -- -- -- -- -- -- -- -- -- -- -- -- -- -- --

[]

การควบคุมและติดตามการชำระราคาค่าซื้อขายหลักทรัพย์ของลูกค้า

บริษัทมีมาตรการควบคุมดูแลการซื้อขายหลักทรัพย์ของลูกค้าอย่างรัดกุม
เพื่อให้ถูกต้องเป็นไปตามกฎเกณฑ์ของตลาดหลักทรัพย์ฯ ซึ่งหลักเกณฑ์และนโยบายที่ใช้ในการควบคุม
มีดังนี้

บริษัทจะติดตามให้ลูกค้าชำระค่าซื้อหลักทรัพย์ภายในกำหนดเวลา
หากเกิดกรณีที่ลูกค้าชำระค่าซื้อล่าช้า หรือเช็คไม่สามารถเรียกเก็บเงินได้
บริษัทจะดำเนินการแจ้งให้เจ้าหน้าที่การตลาดทราบ
เพื่อติดต่อให้ลูกค้าชำระค่าซื้อด้วยเงินสดหรือโอนเงินเข้าบัญชีบริษัท และให้เพิ่มความระมัดระวัง
และบริษัทจะคิดค่าปรับจากการที่ลูกค้าไม่สามารถชำระราคาหรือส่งมอบได้ตามที่กำหนด
ทั้งนี้หากมีการผิดนัด 3 ครั้ง ในรอบระยะเวลา 1 ปี บริษัทจะพิจารณาปิดบัญชีลูกค้า

การค้าหลักทรัพย์

คณะกรรมการบริหารของบริษัทจะทำหน้าที่ควบคุมการลงทุนของบริษัทโดยมีอำนาจอนุมัติในวงเงินไม่เกิน
150 ล้านบาท ซึ่งเป็นการลงทุนในหลักทรัพย์ทั้งที่เป็นหลักทรัพย์จดทะเบียน
ในตลาดหลักทรัพย์แห่งประเทศไทย ตลาดใหม่ ศูนย์ซื้อขายตราสารหนี้ไทย และมิได้จดทะเบียน
ซึ่งมีทั้งตราสารทุนและตราสารหนี้ เป็นการลงทุนชั่วคราวและการลงทุนระยะยาว
ให้เป็นไปตามนโยบายการลงทุนของบริษัท ที่กำหนดไว้ อย่างไรก็ตาม ตั้งแต่ปี 2548 เป็นต้นมา
บริษัท มีนโยบายที่จะไม่เน้นให้มีการลงทุนในตราสารทุน และในปี 2549
บริษัทได้มีการลงทุนในตราสารหนี้เพิ่มขึ้นแทน

  ------------------- ---------------- ------------------ ----------------
                                                          

                                                          

                                                          

                                                          

                                                          

                                                          

                                                          

                                                          
  ------------------- ---------------- ------------------ ----------------

ภาวะตลาดหลักทรัพย์ปี 2549

ปี 2549 ที่ผ่านมา เป็นอีกปีหนึ่งที่ตลาดหลักทรัพย์ไทยมีปัจจัยลบเข้ามารุมเร้ามากมาย
โดยเฉพาะปัญหาความไร้เสถียรภาพทางด้านการเมืองในประเทศ
โปรดดูรายละเอียดของเหตุการณ์ที่เกิดขึ้นจากรูปข้างล่าง

หลังจากการดัชนีตลาดหลักทรัพย์ปรับตัวขึ้นในช่วงต้นปีอันเนื่องจาก January Effect แล้ว
ข่าวการประกาศขายหุ้น SHIN จำนวน 49.6% ของตระกูลชินวัตรให้ Temasek Holdings เมื่อ
28 มกราคม 49
ได้ส่งผลให้เกิดกระแสความไม่พอใจให้กับประชาชนอย่างรุนแรงที่เริ่มมีการต่อต้านระบอบทักษิณมาตั้งแต่ช่วงปลายปี
2548 ยิ่งขึ้น

ในขณะที่กระแสสังคมเรียกร้องให้ พ.ต.ท. ทักษิณลาออก แต่นายกรัฐมนตรีกลับตัดสินใจยุบสภา
และกำหนดวันเลือกตั้งในวันที่ 2 เมษายน 49 แทน ซึ่งเป็นการจัดการเลือกตั้งที่ค่อนข้างกระชั้นชิด
และต่อมาได้ถูกศาลวินิจฉัยให้การเลือกตั้งดังกล่าวเป็นโมฆะเนื่องจากขัดกับบทบัญญัติในรัฐธรรมนูญ

หลังจากที่ดัชนีไหลลงจากระดับสูงสุดที่ 786 จุด (11 พฤษภาคม 49) ลงไปสู่ระดับต่ำสุดที่ 641 จุด
(15 มิถุนายน 49) แล้ว ตลาดหลักทรัพย์ได้เริ่มแกว่งตัวในทิศทางบวกจนขึ้นไปถึงระดับ 748
จุดในช่วงต้นเดือนธันวาคม แม้ในระหว่างช่วงเวลาดังกล่าวจะเกิดเหตุการณ์รัฐประหาร 19
กันยายน 49 แต่ปรากฏว่ามีแรงขายหุ้นออกมาค่อนข้างจำกัด

แม้การแข็งค่าอย่างต่อเนื่องของเงินบาทเป็นปัจจัยบวกต่อตลาดหลักทรัพย์
แต่ก็ไม่เป็นผลดีต่อการส่งออกซึ่งเป็นแรงขับเคลื่อนระบบเศรษฐกิจที่สำคัญ
และนั่นก็คือสาเหตุที่ทำให้ในช่วงเย็นของวันที่ 18 ธันวาคม 49
ธนาคารแห่งประเทศไทยตัดสินใจออกมาตรการควบคุมการไหลเข้าของเงินทุนจากต่างประเทศด้วยการกำหนดให้เงินทุนจากต่างประเทศต้องกันสำรองในสัดส่วน
30% ซึ่งเป็นมาตรการที่ค่อนข้างรุนแรง
ทำให้ในวันถัดมานักลงทุนได้เทขายหุ้นออกมาในตลาดหลักทรัพย์อย่างตื่นตระหนก
โดยดัชนีตลาดหลักทรัพย์ปิดลดลงถึง 14.8%
และเป็นครั้งแรกที่ตลาดหลักทรัพย์แห่งประเทศไทยต้องใช้มาตรการ circuit breaker
เป็นครั้งแรก โดยสั่งให้ระงับการซื้อขายชั่วคราว เป็นเวลา 30
นาทีหลังจากที่ดัชนีปรับตัวลดลงมากกว่า 10% การลดลงของราคาหุ้นในวันนั้น มีผลให้ market cap
ของตลาดหลักทรัพย์สูญหายถึง 8 แสนล้านบาท

แม้ตลาดจะดีดกลับทันที
หลังจากที่ธนาคารแห่งประเทศไทยยอมยกเว้นให้เงินทุนจากต่างประเทศที่เข้ามาลงทุนในตลาดหลักทรัพย์ไม่ต้องกันสำรอง
30% แต่การฟื้นตัวก็เป็นไปค่อนข้างจำกัด ทำให้ในปี 2549 ที่ผ่านมา
ดัชนีตลาดหลักทรัพย์แห่งประเทศไทยยังปิดลดลงจากปีก่อน 4.7%

[]

แนวโน้มตลาดหลักทรัพย์ปี 2550

เราคาดว่าปัจจัยการเมืองยังคงเป็นปัจจัยหลักที่กำหนดทิศทางของตลาดหลักทรัพย์ในปี 2550
ซึ่งจากการสำรวจความเชื่อมั่นของนักธุรกิจต่างชาติ
ได้ชี้ให้เห็นว่าชาวต่างชาติยังไม่มั่นใจเกี่ยวกับภาวะการลงทุนในประเทศไทย
โดยประเมินว่าความขัดแย้งทางการเมืองในประเทศจะมีแนวโน้มรุนแรงขึ้น
และมีโอกาสที่จะเกิดความเหตุการณ์ความวุ่นวายในสังคมขึ้นได้

ประเด็นสำคัญหนึ่งที่นักลงทุนยังไม่แน่ใจก็คือ
ประเทศไทยจะกลับไปสู่วิถีการปกครองในระบอบประชาธิปไตยได้รวดเร็วเพียงใด
และจะมีการเลือกตั้งภายในสิ้นปีดังที่คณะปฏิรูปการปกครองสัญญาไว้หรือไม่

จากมาตรการใช้จ่ายของรัฐที่มีผลในเชิงกระตุ้นเศรษฐกิจไม่เด่นชัด
รวมทั้งการลงทุนขนาดใหญ่หลายโครงการที่หยุดชะงักไป การขับเคลื่อนเศรษฐกิจในปี 2550
จึงต้องอาศัยแรงกระตุ้นจากทางด้านนโยบายการเงินเป็นสำคัญ
ซึ่งโชคดีที่อัตราดอกเบี้ยในต่างประเทศเริ่มจะมีแนวโน้มลดลงแล้ว
แรงกดดันทางด้านต้นทุนจากการเพิ่มขึ้นราคาน้ำมันดิบในตลาดโลกเริ่มผ่อนคลายไปในทางที่ดีขึ้นน่าจะส่งผลให้ธนาคารแห่งประเทศไทยใช้มาตรการลดอัตราดอกเบี้ยในการกระตุ้นเศรษฐกิจได้
นอกจากนี้ ถ้าภาคการส่งออกยังทำได้ดีเหมือนอย่างปี 2549 ทั้งที่เงินบาทแข็ง
ก็น่าจะยังเป็นอีกปัจจัยหนึ่งที่ช่วยผลักดันเศรษฐกิจให้เติบโตต่อไปได้
แต่ด้วยข้อจำกัดของมาตรการทางการคลัง เรามองว่าการขยายตัวของเศรษฐกิจที่ 3.5-4%
ควรจะถือว่าเป็นระดับที่น่าพอใจ

ภาวะตลาดหลักทรัพย์น่ามีโอกาสฟื้นตัวได้ในช่วงครึ่งหลังของปี
หากกระบวนการร่างรัฐธรรมนูญดำเนินไปอย่างเรียบร้อยตามกำหนด
และผ่านการลงประชามติจากประชาชน ซึ่งในความเห็นของเรา
ไม่ว่าพรรคการเมืองใดจะชนะการเลือกตั้ง ก็ต้องกลับมาเร่งฟื้นฟูเศรษฐกิจอีกครั้ง
โดยเฉพาะอย่างยิ่ง
โครงการลงทุนขนาดใหญ่ของรัฐจำนวนมากที่หยุดชะงักไปจะถูกนำมาปัดฝุ่นอีกครั้ง

การแข่งขันในธุรกิจหลักทรัพย์

ในเดือนพฤศจิกายน 2549 สำนักงาน ก.ล.ต.
ได้ประกาศอย่างชัดเจนแล้วว่าจะมีการเปิดเสรีธุรกิจหลักทรัพย์ใน 5 ปีข้างหน้า
เพื่อบริษัทหลักทรัพย์ไทยมีเวลาเตรียมตัวรับการแข่งขันจากบริษัทหลักทรัพย์ต่างชาติในอนาคต

ตั้งแต่มกราคม 2555 เป็นต้นไป กลต.
จะเปิดอนุญาตให้ขอใบอนุญาตเพื่อการประกอบธุรกิจหลักทรัพย์ได้โดยไม่จำกัดจำนวน
หากผู้ขออนุญาตมีคุณสมบัติเป็นไปที่ ก.ล.ต. กำหนด โดยกำหนดค่าธรรมเนียมเพียง 20
ล้านบาทสำหรับใบอนุญาตธุรกิจหลักทรัพย์แบบครบวงจร (full services license) และ 5
ล้านบาทสำหรับใบอนุญาตธุรกิจหลักทรัพย์เฉพาะด้าน (boutique license)

ทั้งนี้ ก.ล.ต. จะเปลี่ยนระบบการให้ใบอนุญาตเป็นรายธุรกิจ (multiple licenses)
ไปเป็นใบอนุญาตรวม (single license)
ซึ่งผู้ได้ใบอนุญาตจะสามารถทำธุรกิจหลักทรัพย์ได้อย่างครอบคลุมทุกด้าน แต่ ก.ล.ต.
จะยังคงการให้ใบอนุญาตในบางธุรกิจที่ไม่ใช่ธุรกิจหลักด้วย เช่น ธุรกิจตราสารหนี้ ธุรกิจอนุพันธ์
และธุรกิจจัดการลงทุน ซึ่งอาจขออนุญาตเฉพาะด้านได้ อย่างไรก็ตาม
ผู้ทำธุรกิจนายหน้าซื้อขายหุ้นจะต้องขอใบอนุญาตแบบครบวงจรเท่านั้น

เพื่อให้บริษัทหลักทรัพย์มีเวลาในการปรับตัว ก.ล.ต.
จะขยายระยะเวลาการกำหนดค่าคอมมิชชั่นขั้นต่ำไปอีก 3 ปี
และกำหนดตารางเวลาสำหรับการเปิดเสรีธุรกิจหลักทรัพย์ในอีก 5 ปีข้างหน้าไว้ ดังนี้

-   ในช่วง 3 ปีแรก (มกราคม 50-ธันวาคม 52) อัตราค่าคอมมิชชั่นขั้นต่ำจะยังคงเป็น 0.25%
    เหมือนเดิม

-   ในช่วง 2 ปีถัดไป (มกราคม 53-ธันวาคม 54)
    ค่าคอมมิชชั่นจะเปลี่ยนไปใช้วิธีกำหนดอัตราแบบลดลงเป็นขั้นบันได
    โดยลูกค้าที่มีมูลค่าการซื้อขายสูงจะคิดอัตราค่าคอมมิชชั่นลดลง และเมื่อสูงขึ้นไปจนถึงระดับหนึ่ง
    จะปล่อยให้คิดอัตราคอมมิชชั่นที่สามารถต่อรองกันได้

-   ตั้งแต่มกราคม 55 เป็นต้นไป การคิดอัตราค่าคอมมิชชั่นจะเป็นไปอย่างเสรี

-   ตั้งแต่มกราคม 50 เป็นต้นไป ค่าธรรมเนียมขั้นต่ำของการซื้อขายผ่านอินเตอร์เน็ตจะอยู่ที่ 60%
    ของอัตราซื้อขายปกติ หรือไม่ต่ำกว่า 0.15%

จากแนวโน้มดังกล่าว เรามองว่า

-   การแข่งขันทางด้านราคาระหว่างบริษัทหลักทรัพย์จะมีแนวโน้มรุนแรงขึ้นในอนาคต
    ซึ่งบริษัทหลักทรัพย์ต้องพยายามเพิ่มฐานรายได้ด้านอื่นนอกเหนือจากค่าคอมมิชชั่นในการซื้อขายหลักทรัพย์มากขึ้น

-   ตลาดทุนไทยจะมีสินค้าทางการเงินใหม่ๆ ที่หลากหลายและซับซ้อนยิ่งขึ้น เช่น futures,
    options, ETF เป็นต้น ซึ่งทำให้นักเก็งกำไรสามารถซื้อขายอย่างคล่องตัวยิ่งขึ้น
    ในขณะเดียวกัน ก็จะทำให้นักลงทุนมีเครื่องมือในการบริหารความเสี่ยงในการลงทุนมากขึ้น

-   ตั้งแต่มกราคม 2555 เป็นต้นไป ก.ล.ต. จะกำหนดให้บริษัทหลักทรัพย์แบบครบวงจร
    และบริษัทหลักทรัพย์เฉพาะด้านต้องมีทุนชำระแล้วขั้นต่ำ 500 และ100 ล้านบาท ตามลำดับ
    อย่างไรก็ตาม ในปัจจุบันยังมีบริษัทหลักทรัพย์จำนวนมากที่ยังมีทุนไม่ถึงระดับดังกล่าว
    ซึ่งจำเป็นต้องเพิ่มทุนให้ได้ตามเงื่อนไข หรือควบรวมกับบริษัทหลักทรัพย์อื่น

  --------------------------------------------- ---------- ----------------------- ------ ---------- -------------------
  [][][]รายชื่อบริษัทหลักทรัพย์ทั้งหมดและส่วนแบ่งตลาดในปี                                                        
  2548-2549                                                                                          

  อันดับ                                          บริษัท       ปี 2548 (%)              อันดับ   บริษัท       ปี 2549 (%)

  1                                             KIMENG     10.2                    1      KIMENG     8.57

  2                                             ASP        7.14                    2      SCBS       6.38

  3                                             SCBS       5.15                    3      ASP        6.19

  4                                             PHATRA     4.97                    4      PHATRA     5.79

  5                                             ZMICO      4.28                    5      CS         5.13

  6                                             CS         4.03                    6      UBS        4.63

  7                                             UBS        4.00                    7      KGI        3.94

  8                                             KGI        3.72                    8      ZMICO      3.77

  9                                             BLS        3.29                    9      BFITSEC    3.64

  10                                            BFITSEC    3.19                    10     BLS        3.54

  11                                            TSC        2.96                    11     CLSA       3.32

  12                                            DBSV       2.93                    12     TNS        3.31

  13                                            GLOBLEX    2.92                    13     TSC        3.21

  14                                            CNS        2.84                    14     AYS        3.00

  15                                            CLSA       2.83                    15     DBSV       2.84

  16                                            UOBKHST    2.81                    16     JPM        2.79

  17                                            AYS        2.70                    17     TMBMACQ    2.72

  18                                            NATSEC     2.61                    18     CNS        2.56

  19                                            JPM        2.34                    19     ASL        2.56

  20                                            TMBMACQ    2.17                    20     UOBKHST    2.51

  21                                            FINANSA    2.13                    21     ACLS       2.17

  22                                            SICSEC     2.05                    22     SICSEC     2.13

  23                                            FES        2.02                    23     PST        1.74

  24                                            ASL        1.99                    24     GLOBLEX    1.64

  25                                            KKS        1.94                    25     FES        1.49

  26                                            PST        1.91                    26     KKS        1.48

  27                                            TRINITY    1.82                    27     TRINITY    1.47

  28                                            SYRUS      1.60                    28     BTSEC      1.12

  29                                            IVS        1.47                    29     FINANSA    1.11

  30                                            ACLS       1.42                    30     IVG        1.09

  31                                            US         1.24                    31     US         0.99

  32                                            BTSEC      1.11                    32     SYRUS      0.89

  33                                            APEX       0.51                    33     KTBS       0.69

  34                                            SCIBS      0.51                    34     SCIBS      0.56

  35                                            BNPPP      0.43                    35     KSEC       0.51

  36                                            TSEC       0.41                    36     PSS        0.29

  37                                            PSS        0.24                    37     MERCHANT   0.22

  38                                            KSEC       0.12                                      

  39                                            MERCHANT   0.00                                      
  --------------------------------------------- ---------- ----------------------- ------ ---------- -------------------

การจัดจำหน่ายหลักทรัพย์

ในปี 2549 ที่ผ่านมา บริษัทมีงานด้านจัดจำหน่ายหลักทรัพย์ที่เป็นการเสนอขายต่อประชาชน
ครั้งแรกในฐานะผู้จัดการการจัดจำหน่าย และผู้ร่วมจัดจำหน่าย จำนวน 4 บริษัท ด้วยกัน
ซึ่งมีมูลค่ารวมในการจัดสรรหุ้นทั้งหมด ประมาณ 59.41 ล้านบาท ได้แก่

  บมจ. ซิตี้ สตีล บมจ. ริช เอเชีย สตีล

  บมจ. ฟอร์ท คอร์ปอเรชั่น บมจ. ยูเนี่ยน ปิโตรเคมีคอล

นอกจากนี้ยังมีงาน Tender Offer จำนวน 2 ราย คือ บมจ. สยามอุตสาหกรรมการเกษตร
สับปะรด และอื่น ๆ , บมจ. แก้วส่อง (2548) มูลค่ารวม ประมาณ 24.93 ล้านบาท

การเป็นที่ปรึกษาทางการเงิน

บริษัทมีบริการให้คำปรึกษาในด้านการเงิน การจัดโครงสร้างผู้ถือหุ้น
การระดมทุนโดยการออกตราสารประเภทหนี้และทุน เช่น หุ้นสามัญ หุ้นบุริมสิทธิ หุ้นกู้
หุ้นกู้ควบใบสำคัญแสดงสิทธิ ฯลฯ
และการนำตราสารและหลักทรัพย์ดังกล่าวเข้าจดทะเบียนในตลาดหลักทรัพย์แห่งประเทศไทยและตลาดหลักทรัพย์ใหม่

โดยในปี 2549 บริษัทได้รับเป็นที่ปรึกษาทางการเงินให้กับ บริษัท เอ.พี.เอฟ.โฮลดิ้งส์ จำกัด
ในเรื่องที่เกี่ยวกับการให้คำปรึกษาในการจัดหาทรัพย์สิน และเพิ่มผลตอบแทนการลงทุน ภายใต้ชื่อ
“Project Evergreen” โดยได้รับค่าธรรมเนียมเป็นจำนวน 4 ล้านบาท

ภาวะการแข่งขันธุรกิจที่ปรึกษาทางการเงิน

สำหรับแนวโน้มภาวะการแข่งขันของธุรกิจด้านการเป็นที่ปรึกษาทางการเงิน
และการรับประกันการจำหน่ายหลักทรัพย์นั้น คาดว่าจะมีการแข่งขันรุนแรงขึ้นในอนาคต
เนื่องจากมีบริษัทหลักทรัพย์หลายแห่ง
โดยเฉพาะบริษัทหลักทรัพย์ที่มีขนาดกลางถึงขนาดเล็กซึ่งจะหันมามุ่งเน้นการทำธุรกิจด้านนี้มากขึ้น
แต่อย่างไรก็ตามการดำเนินธุรกิจด้านที่ปรึกษาทางการเงินและการรับประกันการจำหน่ายหลักทรัพย์นั้น
ยังมีความผันผวนตามทิศทางและกฎระเบียบที่มีการเปลี่ยนแปลงของตลาดหลักทรัพย์เช่นกัน
สำหรับบริษัทนั้น
บริษัทเชื่อว่าบริษัทมีทีมงานที่มีประสบการณ์และความเชี่ยวชาญทางด้านที่ปรึกษาทางการเงิน
ซึ่งสามารถแข่งขันกับคู่แข่งขันได้

สำหรับกลุ่มลูกค้าเป้าหมายของบริษัทนั้น บริษัทมุ่งเน้นลูกค้าที่จดทะเบียนในตลาดหลักทรัพย์
และบริษัททั่วไปที่ต้องการระดมทุนจากตลาดทุนและตลาดเงิน
เพื่อให้มีผลงานด้านส่งเสริมการตลาดของธุรกิจค้าหลักทรัพย์อย่างต่อเนื่อง
นอกจากนี้บริษัทยังมุ่งเน้นลูกค้าที่จะให้บริการด้านที่ปรึกษาทางการเงินแก่ธุรกิจในด้านอื่นๆ อาทิเช่น
การปรับโครงสร้างทางการเงิน การทำ Non-IPO Deal การควบรวมกิจการด้วย

(3) การจัดหาผลิตภัณฑ์ หรือบริการ

การจัดหาแหล่งเงินทุน

ในช่วง 2 ปีที่ผ่านมา บริษัทไม่มีการใช้แหล่งเงินกู้ เป็นการใช้เงินจากส่วนของผู้ถือหุ้นเป็นส่วนใหญ่
โดยเป็นการนำไปใช้ในการลงทุนในตราสารหนี้และการรับประกันการจำหน่ายหุ้นสามัญและตราสารหนี้
ส่วนที่เหลือจะเป็นเงินทุนหมุนเวียนในกิจการ สำหรับเงินกู้
จะมีการกู้ยืมจากสถาบันการเงินเป็นช่วงระยะเวลาสั้นๆ สำหรับนโยบายการจัดการเงินทุนในอนาคต
บริษัทมีนโยบายในการจัดหาแหล่งเงินทุนให้สอดคล้องกับกิจกรรมและวัตถุประสงค์ในการใช้เงินโดยคำนึงถึงความเหมาะสมของอัตราส่วนหนี้สินรวมต่อส่วนของผู้ถือหุ้นและอัตราส่วนเงินกองทุนต่อสินทรัพย์สภาพคล่องสุทธิ

การให้กู้ยืมเงินเพื่อซื้อหลักทรัพย์

บริษัทได้กำหนดให้มีการให้กู้ยืมเพื่อซื้อหลักทรัพย์ ผ่านระบบ Credit Balance โดย ณ สิ้นปี 2549
บริษัทมีวงเงินการให้กู้ยืมเพื่อซื้อหลักทรัพย์ จำนวน 4,131 ล้านบาท โดยมียอดเงินให้กู้ยืมคงค้าง
จำนวน 621 ล้านบาท บริษัทได้ใช้ความระมัดระวังอย่างเต็มที่ในการให้เงินกู้ยืมเพื่อซื้อหลักทรัพย์
บนระบบ Credit Balance

การดำรงเงินกองทุนสภาพคล่องสุทธิต่อหนี้สินทั่วไป

บริษัทจะดำรงเงินกองทุนสภาพคล่องสุทธิต่อหนี้สินทั่วไป
ให้เป็นไปตามหลักเกณฑ์ที่กำหนดโดยสำนักงานคณะกรรมการกำกับหลักทรัพย์และตลาดหลักทรัพย์
โดยมีการพิจารณาถึงประเภทของสินทรัพย์สภาพคล่องและหนี้สินทั่วไปเป็นรายวัน
ทั้งนี้เพื่อให้บริษัทสามารถบริหารเงินกองทุนสภาพคล่องสุทธิได้อย่างถูกต้องและทันเวลา
อัตราส่วนเงิน กองทุนสภาพคล่องสุทธิต่อหนี้สินทั่วไป ณ สิ้นปี 2549 อยู่ที่ระดับร้อยละ 370.22
ของหนี้สินทั่วไป

สำหรับนโยบายการบริหารสภาพคล่อง บริษัทมีการจัดเตรียมแหล่งเงินทุน
โดยเพิ่มวงเงินกับสถาบันการเงินต่างๆ
การจัดเตรียมเงินทุนจากส่วนของผู้ถือหุ้นโดยการระดมทุนผ่านตลาดทุน
ทั้งนี้บริษัทจะพิจารณาระยะเวลาและประเภทตราสารทางการเงินที่เหมาะสม